Myles (kráľ Sparty)

Myles alebo Mylés ( - Myles/iný prepis:Mylés) bol v gréckej mytológii druhý spartský kráľ v Lakónii.

Myles sa ako starší syn spartského kráľa Leleka a jeho manželky najády Kleocharei stal jeho následníkom.Pausanias, Periégésis tés Hellados, 3,1,1.Apollodóros z Atén, Chronika, 3,10,3. Brat Polykaón sa oženil s Messéné dcérou kráľa Argu Triopa a založil dynastiu kráľov v krajine, ktorá dostala meno po jeho manželke Messénia.Pausanias, Periégésis tés Hellados, 4,1,1 – 2; 4,1,5. Myles a Polykaón mali aj sestru Therapné po ktorej mene bol neskôr odvodený názov v starovekej obce v Lakónii.Pausanias, Periégésis tés Hellados, 3,19,9. Kráľovské žezlo v Lakónii po smrti Mylea prevzal po ňom jeho syn Eurótas.Pausanias, Periégésis tés Hellados, 4,1,1. 

Neďaleko od dnešnej archeologickej lokality starovekej obce Therapné, juhovýchodne od mesta Sparty sa nachádzalo miesto zvané Alesiai (tzv.miesto brúsenia). Tam Pausanias pri svojom putovaní po Lakónii v druhom storočí videl mlyn a od domácich sa dopočul o legende, že spartský kráľ Myles bol vynálezcom mlynského kameňa a práve na tomto mieste sa po prvý raz mlelo obilie.Pausanias, Periégésis tés Hellados, 3,20,2. 

 Referencie 

 Pozri aj 
 Zoznam kráľov Sparty

Kategória:Postavy gréckej mytológie
Kategória:Sparta